cyanic-selkie/wikianc huggingface dataset:
RAF Long Kesh
RAF Long Kesh var en base for Royal Air Force nær Lisburn i Nord-Irland fra 1941 til 1971.
Under den tyske planen Unternehmen Grün skulle Long Kesh ødelegges av fallskjermsoldater som en del av invasjonen av Storbritannia.
Long Kesh interneringsleir
Da basen ble lagt ned ble den tatt i bruk i forbindelse med innføringen av internering av medlemmer av paramilitære grupper. Den 9. august 1971 ble fanger plassert i brakker på flystripen. I 1976 ble denne provisoriske interneringsleiren lagt ned til fordel for Maze fengsel som også ligger på flybasens område.
Otto Per Paulsen
Otto Per Paulsen (født 1931) er en norsk politiker og rektor fra Hetlevik på Askøy. Han var ordfører i Askøy kommune for Arbeiderpartiet fra 1. januar 1984 til 31. desember 1987. Paulsen har tidligere vært medlem i kommunestyret 1960-1987 og 1992-2003, medlem i formannskapet 1964-1987 og medlem av kontrollutvalget 1988-1995 og 1999-2011.
Paulsen ble tildelt Kongens fortjenstmedalje 4. juni 2011.
Gjessnakken fyr
Gjessnakken fyr lå på holmen Gjøsnakken (Gjæsnakken) sørvest i øygruppa Åsværet i Dønna kommune i Nordland. Fyret ble opprettet i 1896 og var et fiskefyr. Det ble nedlagt og erstattet av ei fyrlykt i 1927.
Sinivie Boltic
Sinivie Boltic (født 2. juli 1982) er en nigeriansk bryter som konkurrerer i fri stil i 96-kilosklassen. Han representerte landet sitt under Sommer-OL 2012 i London, der han ble utslått i andre runde.
Billboard Blackout
Billboard Blackout er en EP med Silver, utgitt i 2000.
Koaksialkabel
Koaksialkabel, også kalt coaxkabel, koaks eller coax, er en betegnelse på en type ledning for overføring av radiosignaler (transmisjonslinje) der den innerste lederen er sentrum i en rund struktur, der den andre lederen er en rund skjerm som et rør med samme sentrum som lederen. Koaksial betegner at kabelen er rund og alle deler av kabelen har samme senter eller akse langs midten av kabelen og er symmetrisk rundt den.
Kjernen er enten en massiv tynn leder eller en samling tynne metalltråder uten innbyrdes isolasjon. Utenpå kjernen er det et lag med isolasjon, ofte i plast. Denne isolasjonen er samtidig det materialet som holder energien til de elektromagnetiske feltene inni kabelen, og er nøye valgt. Skjermen er et rør, flettede metalltråder eller metallfolie rundt isolasjonen. Ofte er det både en flettet skjerm av fortinnet kopper, og en påviklet aluminiumsband utenpå. Utenfor skjermen er det et isolerende/beskyttende lag gummi eller plast.
Koaksialkabelen brukes vanligvis til overføring av vekselstrømssignaler med høy frekvens. De er vanligvis brukt som TV-antennekabel, fellesantenneanlegg, antennekabel for radiosendere / kommunikasjonsradioer og var tidligere vanlig brukt som signalkabel for datanettverk.
Hensikten med konstruksjonen med signallederen omgitt av en skjerm er å holde signalene innenfor skjermen, og dermed å hindre uønsket utstråling eller innstråling fra fremmede signaler. Skjermen legges alltid på signalmessig jordnivå. Signalet ligger således i et Faradayisk bur.
Impedans / terminering
Dimensjonen på leder, isolasjon og skjerm bestemmer den karakteristiske impedansen på kabelen som oppgis i ohm. For radioer og i datanettverk er det vanlig med 50 eller 60 ohm kabel. For TV-anlegg er 75 ohm impedans vanlig. I begge ender av kabelen bør det være en radio, TV, antenne eller forsterkerboks som har samme impedans som kabelen. Man sier at kabelen bør «avsluttes» eller termineres riktig. Dersom det er feil impedans ett eller flere steder dannes det refleksjoner der, som fører til såkalte stående bølger i kabelen og det blir større tap i overføringen. I et antenneanlegg eller et datanettverk vil en tilfeldig lengde med koaksialkabel uten tilkobling av en impedans, eller motstand i enden, kunne virke som en kortslutning. Dette er avhengig av bølgeforhold langs kabelen. I slike ender kan det settes en motstand med samme verdi som kabelens impedans som en såkalt terminering.
Demping / tap per meter
Kvaliteten på kabelen angis i forhold til tap av signalstyrke i dB, desibel, per meter lengde av kabelen. Ved korte koaksialkabler blir tapene små, så det er av mindre betydning hvilken kvalitet en velger, men når kabelen er lang kan tapet bli stort om kvaliteten er dårlig. Det er vanlig at leverandørene oppgir tapet i desibel per 100 meter.
Det er kjent at når effekten øker, presses strømmen i senterleder ut mot sin overflate. Dette skyldes at det magnetiske feltet som strømmen produserer blir stort. Derved øker den effektive motstanden i lederen og begrenser overføringen.
Hastighetsfaktor
Hver enkelt type koaksialkabel har en bestemt hastighetsfaktor som er et tall i prosent som angir hvor mye langsommere radiosignalene går i den aktuelle koaksialkabelen enn i lufttomt rom, altså lyshastigheten. Tallet er alltid mindre enn 100 %. Det kan være aktuelt å få oppgitt hastighetsfaktoren av produsenten eller av importøren av kabelen.
Gallinula
Gallinula (sivhøner) er én av 37 slekter i riksefamilien (Rallidae), som videre inngår i ordenen tranefugler (Gruiformes). Slekten teller sju arter, hvorav én er utdødd. En av artene hekker i Norge – sivhøne (G. chloropus).
Taksonomi
Tidligere ble også dvergsivhøne (Paragallinula angulata) regnet til denne slekten, men, og med bakgrunn i fylogenetiske analyser, den er nå skilt ut i sin egen slekt – Paragallinula.
Biologi
Sivhøner er for det meste brune og svarte med noen hvite markeringer i fjærdrakten. Nebbet er andelignende og sammenhengende med en svært karakteristisk beinplate som vokser oppover i pannen som en forlengelse av nebbet. Nebbet og panneplaten er fargerike. I motsetning til mange rikser er de vanligvis enkle å få øye på, og de eter i åpne vannmasser i stedet for på bortgjemte plasser.
Sivhønene har korte avrundede vinger og er generelt dårlige flygere, selv om de vanligvis er i stand til å fly over ganske lange avstander. Sivhøne kan i så måte migrere opp til 2 000 km fra noen av yngleområdene i de kaldere delene av Sibir. De som migrerer, gjør det om natten. Tussoksivhøne (comeri) blir derimot ansett som nærmest flygeløs, og kan bare flakse noen meter. Som ellers vanlig blant rikser har det vært en markert tendens til å utvikle flygeløshet i øybestander.
Sivhøner kan gå veldig bra på sine sterke ben, og de har lange tær som er godt tilpasset myke ujevne overflater.
Fuglene er altetende og konsumerer plantemateriale, smågnagere, padder og egg. Artene er aggressivt territoriale i hekketiden, men kan ellers finnes i betydelige flokker på de grunne, vegeterte innsjøene de foretrekker.
Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.
Polarnatt
Polarnatt er en periode over minst et døgn i mørketiden da det regnes for å være helt mørkt med klar himmel og uten måneskinn. Den astronomiske definisjonen på (alminnelig) polarnatt er at solbanen gjennom et helt døgn alltid ligger lavere enn 6° under horisonten. Kommer solbanen mellom horisonten og 6° under horisonten regnes det som (alminnelig) tussmørke eller skumring.
Grensen for polarnatt ligger på ca 72°33', hvilket er 155 km nord for Nordkapp, så man må til Bjørnøya eller Svalbard for å oppleve dette i Norge.
Det bemerkes at polarnatt ikke er det samme som mørketid, hvilket inntreffer mellom polarsirklene på 67°30' og polpunktene på 90° under den stedlige vinter. I motsetning til polarnatt, så inntreffer mørketid på det norske fastland fra nordlige deler av Salten og nordover til Troms og Finnmark.
Tony Sardisco
Anthony Guy «Tony» Sardisco (født 5. desember 1932 i Shreveport i Louisiana, død 28. mai 2006 samme sted) var en guard og linebacker i amerikansk fotball.
College
Sardisco spilte guard og linebacker for Tulane Green Wave fra 1952 til 1955. Som senior var han lagkaptein og ledet Tulane til et sesongresultat på 5–4–1, som inkluderte en seier over #8 Alabama og en sesongavslutning på 13–13 mot LSU. Sardisco ble utvalgt til All-Southeastern Conference som guard to ganger og ble utnevnt til All-American førstelag av Football Writer's Association of America i 1955. Etter seniorsesongen spilte han i Blue-Gray Game, Senior Bowl og Chicago College All-Star Game, og ble utnevnt Outstanding Lineman i Blue-Gray-kampen etter 14 solotaklinger. I 1956 ble han uteksaminert med en bachelorgrad i psykologi.
Profesjonell karriere
Han spilte for San Francisco 49ers og Washington Redskins i National Football League i. San Francisco valgte ham i sjette runde av NFL Draft i 1956, og hans første kontrakt var på $7 500 med en bonus på $250. Etter ti kamper ble han byttet til Washington Redskins, hvor han spilte ut sesongen. Han spilte linebacker og guard og brukte trøyenummer 64.
Hans profesjonelle karriere ble satt på pause da han gikk inn i U.S. Air Force. Han fortsatte å spille amerikansk fotball der, og ble utnevnt All-Air Force i 1957 og All-Service i 1957 og 1958.
I 1959 returnerte han til profesjonell amerikansk fotball da han signerte for Calgary Stampeders i Canadian Football League.
Sardisco var tilbake i USA i anledning oppstarten av American Football League (AFL), og spilte guard for Boston Patriots i perioden 1960–63, inkludert som lagkaptein i lagets første sesong. Han ble utnevnt til All-AFL i 1961 og spilte totalt tre fulle sesonger for Patriots.
Trenerkarriere
Etter spillerkarrieren valgte Sardisco å holde seg innen idretten som trener. Han begynte trenerkarrieren som en assistenttrener på sin gamle high school.
Den 7. februar 1968 ble det annonsert at Sardisco skulle være defensive line coach for Buffalo Bills, den første gang siden 1964 at Bills hadde fem assistenttrenere på fulltid.
Sardisco var en assistenttrener for Temple under George Makris i 1969.
Sardisco fikk sin første stilling som hovedtrener i 1970 for Jesuit High School (nå Loyola College Prep) i Shreveport i Louisiana. Han tok senere over som leder for skolens idrettsprogrammer og ble også psykologilærer i 1973. Han forble skolens idrettsleder i 12 år.
Arv
Han ble innlemmet i Tulane Athletics Hall of Fame i 1982 og i Greater New Orleans Sports Hall of Fame i 1990. Han ble også innlemmet i Louisiana Sports Hall of Fame i 2004.
Han døde av et hjerteinfarkt i sitt hjem i Shreveport, 73 år gammel.
Liste over banker i Norge
Liste over banker i Norge omfatter tre typer av banker i Norge: Forretningsbanker, sparebanker og filialer av utenlandske banker (NUF).
Fylkesvei 4778
Fylkesvei 4778 går mellom Førland og Tysvær kirke i Tysvær kommune. Veiens lengde er 12,1 km.
Frem til 2019 hadde veien betegnelsen fylkesvei 778.
Tor Olsen
Tor Olsen kan vise til:
Stempel
Et stempel er en sylinderformet gjenstand som beveger seg i et tilsvarende sylinderformet hulrom.
Stempel i motorer
I en stempelmotor beveger stempelet seg i det sylinderformede hulrommet i en motorblokk. Stempelet er koblet til veivakselen via en stang som kalles råde. Rommet i sylinderen over stempelet er fylt med en bensin-luftblanding som antennes og trykker stempelet nedover med stor kraft. Stempelbevegelsene fra det ene dødpunktet til det andre kalles takter.
Med unntak av den dobbeltvirkende stempelmotoren har man alltid ett stempel for hver sylinder.
Stempelet i motorer har en eller flere stempelringer, pakninger, som ligger i spor på utsiden av stempelets sylinderflate og som skal hindre at trykket på den ene siden av stempelet lekker over på den andre.
Stempler brukes også i en type kompressor.
Stempel i hydraulikk
Ved bruk av hydraulikk brukes vanligvis en olje i en hul sylinder med et bevegelig stempel. Stillingen på stempelet bestemmes av oljemengden på hver side av stempelet, og brukes til å flytte andre gjenstander med stor kraft. Bruksområder for dette er bremser i biler og styringen av grabben på gravemaskiner.
Stempel i sprøyter i helsevesenet
I spøyter, som brukes til medikamentoppløsninger, er stempelet en sylinderformet gummigjenstand med stempelarm i plast. Tidligere var sprøyter for medikamenter vanligvis laget med glassylinder og metallstempel.
Stempel for dokumenter / kontorbruk
Et stempel betegner også et håndtak med en trykkflate i gummi med bokstaver og eventuelt en logo som er speilvendt slik at blekk på stempelet kan lage et avtrykk på et dokument med tittel, navn, institusjon, adresse, telefonnummer, myndighetsnummer eller dato.
Riot 1-2-3
Riot 1-2-3 er en EP med Silver, utgitt i 2001. Utgivelsen lå 1 uke på VG-lista og endte med 18.-plass som beste plassering.
Romeria
Romeria er en liten slekt av urreptiler som levde i det som i dag er Texas i tidlig perm. Gruppen er gitt navn etter Alfred Romer som fant de første fossilene av dem i 1930-åra. To arter er beskrevet, men den siste, Romeria texana er den eneste som er kjent fra relativt komplette funn, og den nøyaktige systematiske plasseringen av gruppa, og om de to artene utgjør en monofyletisk gruppe er usikkert.
Baula
Baula er et vulkansk fjell som ligger på den vestre delen av Island i nærheten av Hringvegur (ringveien). Bifröst University og de naturskjønne Grábrókkraterne ligger i nærheten.
Romeria
Romeria har vært små, firfisleaktige dyr med en solid anapsid hodeskalle med et velutviklet pinealøye og enkle, koniske tenner. De fremste tennene på maxillebeinet er de største, men i motsetting til vanlig er det nest første som er størst, ikke den første. Deretter avtar de i størrelse bakover. Kroppsskjelettet er dårlig kjent, men ser ut til å være likt skjelettet til øvrige Captorhinider. Trolig har Romeria levd av små virvelløse dyr og noe plantemateriale.
Baula
Den røde og oransje fargen kommer av rhyolitt. Geologisk sett er fjellet klassifisert som en intrusjon (eller mer spesifikt en batolitt), som er en smeltemasse som har blitt dannet under jordskorpen, men siden blitt presset opp. Denne prosessen har trolig tatt rundt 3,5 millioner år.
Ejgil W. Rasmussen
Ejgil Winther Rasmussen (født 24. oktober 1936) er en dansk tidligere politiker for Venstre. Han var borgermester i tidligere Gedved kommune fra 1986 til kommunen ble nedlagt i forbindelse med Kommunalreformen i 2007.
Vladimir Smirnov
Vladimir Smirnov er navnet til flere personer:
Ejgil W. Rasmussen
Han var formann for Kommunernes Landsforening 2002–2006.
Rasmussen ble ridder av Dannebrogordenen i 2001.
Hans Henrik von Eickstedt
Hans Henrik von Eickstedt (født 14. juli 1715, død 13. august 1801) var en dansk offiser. Han er kjent for sin praktiske deltakelse i kuppet mot Struensee 17. januar 1772.
Sapir–Whorf-hypotesen
Sapir-Whorf-hypotesen (etter den amerikanske antropologen Edward Sapir og hans student Benjamin Whorf) er en kontroversiell hypotese innen lingvistikken som påstår at det finnes et systematisk forhold mellom de grammatiske kategoriene i språket en snakker, og hvordan en person både forstår verden og relaterer seg til den. Dette skulle innebære at språk former tanker og tankemåter. Hypotesen er nært koblet til Whorfs prinsipp om lingvistisk relativisme.
Desidae
Desidae er en gruppe (familie) av edderkopper som tilhører undergruppen Entelegynae i gruppen Araneomorphae. De lever i et uvanlig miljø for edderkopper i og med at de fleste artene lever i fjæra, og gjerne blir oversvømmet ved flo sjø.
Utseende
Små til ganske store (2–18 mm), mørkfargede edderkopper med rundet bakkropp og middels lange bein. De har en silplate (cribellum) foran spinnvortene og produserer en fintrådet, ullaktig, mørkt blålig silke. Som vanlig for edderkopper med cribellum har de også et calamistrum, en kam av korte børster på bakbeinas nest-ytterste ledd som brukes til å gre silken ut med.
Utbredelse
Familien er utbredt i Chile, i Mellom-Amerika og det sørligste Nord-Amerika, i deler av Afrika, Øst-Asia, Australia og New Zealand, med flest arter i det to sistnevnte områdene.
Odoardo Farnese
Odoardo var den eneste legitime sønnen av Ranuccio I Farnese og Margherita Aldobrandini. Etter at Ranuccios utenomekteskapelige sønn, Ottavio, en mulig rival, ble kastet i fengsel, regjerte Odoardo som hertug først med onkelen kardinal Odoardo Farnese som regent, og etter onkelens død med sin mor, Margherita Aldobrandini, som regent.
Han ble myndig i 1628, og giftet seg samme år med Margherita de' Medici, datter av storhertugen av Toscana, Cosimo II de' Medici.
En konflikt om byen Castro med familien Barberini, som pave Urban tilhørte, førte til at han ble ekskommunisert i 1641. Han svarte med å alliere seg med Venezia, Firenze og Modena, og invaderte det nordlige Lazio med 7 000 mann. Han klarte imidlertid ikke å ta kontroll over Castro. Men ved en fredsavtale i 1644 fikk han tilbake byen, og ble tatt opp i det kirkelige fellesskap igjen.
Odoardo døde overraskende i Piacenza, sin yndlingsresidens, i september 1646.
Vik kirke
Vik kirke kan være:
China News Analysis
China News Analysis var en nyhetsbulletin som analyserte kinesisk politisk og sosial utvikling. Nyhetsbrevet ble grunnlagt ved University of Hong Kong i 1953 av den ungarske fader Laszlo Ladany fra jesuittordenen, som var dets eneste redaktør fra 1953 til 1982. Ifølge Ladany var det samtidens «eneste engelskspeåklige newsletter om Kina basert på kinesiske kilder», publisert «i den hensikt å assistere alle som ønsket å følge med på begivenheter inne i Kina».
Ladany ville ikke ta imot pengestøtte; alt måtte bære seg ved abonnementer. Slik mente han at man best sikret at analysene ikke ble influert av donorkrefters særlige interesseområder.
Analysene var basert på sendinger i kinesisk radio og nyheter i den kinesiske kommunistiske presse som man kunne få tak i. Det var særlig viktig for ham å få tak i lokal- og regionalaviser; hovedavisene som Renmin Ribao var tilgjengelige for de fleste, men der ble det ikke foretatt sammenlignende analyser fra område til område. Ladany dannet så å si skole for det miljø av Chinawatchers som senere begynte å oppstå for alvor i første halvdel av 1960-årene.
Ladany har heller ikke opptatt av å videreformidle utenlandske aktørers og akademikeres vurderinger; hans CNA skulle bygge ene og alene på kinesiske kilder. Nyhetsanalysene ble raskt meget ettertraktede i diplomatiske kretser og i forskermiljøer, og var kjent for sin dype innsikt og objektivitet. Han er kanskje særlig kjent for å ha forutsett den ellers meget overraskende omveltningen som er blitt kjent som kulturrevolusjonen. Kinesiske ambassader utenlands skaffet seg også abonnenter, og leste CNA ikke bare som del av diplomatiet vanlige overvåkningsoppdrag, men vel så meget for at diplomatene selv skulle få en dypere og mindre ideologisk fargelagt oppfatning av utviklingstrender i hjemlandet. Det amerikanske forsvarsdepartement var også blant interessentene, og da CNA i 1979 bragte en analyse av det kinesiske forsvar i forbindelse med uroligheter ved den sino-vietnamesiske krig og spenningene mellom Kina og Sovjetunionen.
Det ble publisert ukentlig frem til 1979, og deretter annenhver uke. Etter at Ladany gikk av som redaktør, bar det et kort opphold frem til januar 1984, da nyhetsbrevet fortsatte under ent ny redaksjonsgruppe. Det flyttet til Taiwan i 1994, og fortsatt frem til desember 1998.
Simon Leys beskrev journalen som «compulsory reading for all those who wished to be informed of Chinese political developments—scholars, journalists, diplomats.» Dens verdi lå i at all informasjon og analyse bygget på kinesiske offisielle nyhetskilder.
Ludvig IV av Det tysk-romerske rike
Ludvig IV av Bayern fra huset Wittelsbach (født 1282 i München i Bayern, død 11. oktober 1347 i Puch ved Fürstenfeldbruck) var fra 1294 hertug av Bayern og pfalzgreve av Rhinen, tysk konge fra 1314 og kronet som tysk-romersk keiser i 1328. Ludvig døde 11. oktober 1347 av slag under en bjørnejakt i Puch nær Fürstenfeldbruck. Han er begravet i Frauenkirche i München.
Ludvig var sønn av Ludvig II, hertug av Bayern og pfalzgreve av Rhinen, og Mechthild (Matilda), en datter av kong Rudolf I.
Valgt til tysk konge og konflikt med Habsburg
Etter at den tysk-romerske keiseren Henrik VII var død, satte kurfyrstene Henriks sønn (böhmerkongen Johan I) til side og valgte Ludvig til tysk konge, som en rival til habsburgeren kong Frederik I av Østerrike. Ludvig ble valgt i oktober 1314, etter forslag fra erkebiskopen i Mainz og etter å ha fått 4 av de 7 stemmene. Han ble raskt kronet av erkebiskopen i Köln, kroningen fant sted i Bonn istedenfor den tradisjonelle kroningsbyen Aachen. I den påfølgende konflikten mellom Ludvig og Frederik anerkjente Ludvig i 1316 Sveits' uavhengighet fra Habsburg.
Etter flere års blodig krig mellom dem så det ut til at Frederik, som hadde sterk støtte fra sin bror Leopold I, skulle seire. Likevel ble Frederiks hær endelig slått i et slag 28. september 1322, der Frederik og 1 300 adelsmenn ble tatt til fange.
Ludvig holdt Frederik som fange i slottet Trausnitz, men på grunn av fortsatt motstand fra Leopold, det at Johan I trakk seg fra alliansen mot Ludvig, og fordi pave Johannes XXII ekskommuniserte ham, løslot Ludvig Frederik ved Trausnitz-avtalen 13. mars 1325. Samtidig sa avtalen at Frederik anerkjente Ludvig som den lovlige kongen, og at han skulle vende tilbake til fangenskap om han ikke klarte å overtale brødrene sine til å underkaste seg Ludvig.
Frederik klarte ikke å overvinne Leopolds motstand, og vendte derfor tilbake til München som fange, selv om paven hadde løst ham fra eden sin. Ludvig ble imponert over denne ærligheten, fornyet deres gamle vennskap og de ble enige om å styre det tysk-romerske riket sammen.
Paven og kurfyrstene var veldig mot denne avtalen, og en ny avtale ble undertegnet i Ulm 7. januar 1326. Ifølge den skulle Fredrik styre Tyskland som Konge av romerne, mens Ludvig skulle krones som tysk-romersk keiser i Italia.
Etter at Leopold døde samme år, trakk Frederik seg tilbake fra styringen av keiserriket og styrte bare Østerrike. Han døde 13. januar 1330.
Kroning til tysk-romersk keiser og konflikt med paven
I januar 1328 gikk Ludvig inn i Roma og lot seg krone som keiser. Tre måneder senere offentliggjorde han et dekret som sa at pave Johannes XXII var avsatt på grunn av kjetteri. Han innsatte så en fransiskaner, Pietro Rainalducci, som motpave Nikolas V. Motpaven ble fjernet da Ludvig forlot Roma tidlig på 1329. Filosofer som Michele av Cesena, Marsilius av Padova og William av Ockham fikk nå beskyttelse ved Ludvigs hoff i München.
Senere mislykkede forhandligner med pavedømmet førte i 1338 til deklarasjonen i Rhense, som bestemte at et flertall blant kurfyrstene var nok for å avgjøre en kongelig tittel og råderett over keiserdømmet, uten å måtte få godkjennelse av paven.
Ronny Grannes (EP)
Ronny Grannes er en musikk-EP utgitt av Ronny Grannes i 2003, året etter at Sex Gale Menn ble oppløst.
Axel Wernhoff
Sture Axel Wernhoff (født 23. juni 1958) er en svensk diplomat. Wernhoff har tjenstegjort på ambassadene i Kuala Lumpur og Wien samt i Statsrådsberedningen og det svenske utrikesdepartementets ministerkansli. Han har videre vært fungerende leder for utenriksdepartementet for den europeiske union. Wernhoff var deretter generalkonsul i Jerusalem 2010-2014. Han ble utnevnt til ambassadør i Oslo den 26. juni 2014 med tiltredning høsten 2014. Den 1. oktober 2018 tilltrådte han som sjef for delegasjonen ved NATO i Brüssel.
Lemurer
Lemurer (Lemuriformes) er en klade som består av cirka 50 arter med primater. Lemurene er endemiske for Madagaskar og noen av øyene rundt. De fleste nålevende artene er knyttet til regnskog, men siden avskoging er et stort problem på Madagaskar er nå cirka 27 av artene oppført på IUCNs rødliste som truet av utryddelse.
Lemurene er i hovedsak trelevende og ofte nattdyr, med godt syn. Noen arter tilbringer imidlertid også mye tid på bakken og er døgnaktive, som ringhalelemuren.
Navnet kommer fra et latinsk ord for «nattånder» eller «gjenferd».
Såkalte «flygende lemurer» er ikke lemurer, men et annet navn på skjermflygere.
Inndeling
Inndelingen av primater følger i hovedsak Groves (2005). Det er imidlertid en viss usikkerhet knyttet til om Strepsirrhini skal deles inn i én, to eller tre infraordener. Goves deler i tre (Chiromyiformes, Lemuriformes, og Lorisiformes), mens Hartwig (2011) deler Strepsirrhini i to (Lemuriformes og Lorisiformes), og Cartmill (2010) deler di kun én infraorden (Lemuriformes). Systematikken nedenfor følger Hartwig (2011).
Javier Cortina
Javier Cortina (født 12. april 1987) er en cubansk bryter som konkurrerer i fri stil i 96-kilosklassen. Han representerte landet sitt under Sommer-OL 2012 i London, der han ble utslått i andre runde.
Henrik av Böhmen
Henrik (tysk Heinrich, tsjekkisk Jindřich; død 2. april 1335 på borgen Tirol) av huset Görz var (som Henrik VI) hertug av Kärnten og (som Henrik II) greve av Tirol. Gjennom sitt første ekteskap med Anna av Böhmen ble han også kortvarig konge av Böhmen.
Han var sønn av hertug Meinhard av Kärnten og Elisabet av Bayern, men hadde ikke arvet farens politiske ferdigheter. Da denne døde i 1295, arvet de tre gjenlevende sønnene hertugdømmet Kärnten og grevskapet Tirol. De var imidlertid mer opptatt av nytelser enn politikk, og sløste bort formuen som faren hadde opparbeidet. Brødrenes utgangsposisjon var dessuten vanskelig siden de lå i strid med paven og den tysk-romerske kongen Adolf, som ikke aksepterte deres overhøyhet over Kärnten.
Av de tre brødrene var Ludvig sykelig, slik at den eldste broren Otto regjerte landene, mens Henrik, som var den yngste i søskenflokken, så å si førte utenrikspolitikken. Han underholdt bl.a. gode forbindelser til de habsburgske hertugene av Østerrike. Når habsburgeren Albrecht I ble valgt til konge i 1298, bekreftet han derfor Kärnten som brødrenes eie.
Henrik hadde en del utenrikspolitiske eventyr i både Böhmen og Nord-Italia, men ingen av disse var vellykket. Han var for vankelmodig til å oppnå målene han satte seg. Det mest spektakulære eventyret var uten tvil hans tid som konge av Böhmen. Kort tid etter bryllupet med Anna av Böhmen døde hennes bror, kong Václav III av Böhmen. Henrik, som allerede var stattholder av Böhmen, ble dermed i 1306 utropt til den nye kongen. Albrecht I satte imidlertid denne avgjørelsen til side ved å krone sin sønn Rudolf III til böhmisk konge. Henrik flyktet fra den habsburgske hæren. Rudolf døde allerede 1307, hvorpå de böhmiske stendene på nytt valgte Henrik til konge. Hans klossete politikk ødela imidlertid den støtten som han opprinnelig nøt hos den böhmiske adelen. En borgerkrig i 1309 ble heller forsterket gjennom hans ubesluttsomhet. Dessuten hadde hans svigerinne Elisabet av Böhmen begynt å gjøre krav på tronen. Hun giftet seg med Johann av Luxemburg, som med støtte fra sin far (den nye tysk-romerske kongen Henrik VII) beseiret og fordrev Henrik fra Böhmen i 1310.
I 1310 døde broren Otto, slik at Henrik returnerte til Tirol for å ta over regjeringsansvaret. I tiden som fulgte, prøvde han å balansere mellom datidens tre mellomeuropeiske stormakter, husene Habsburg, Luxemburg og Wittelsbach. Alle stormaktene var veldig interessert i å erverve Tirol med dets strategiske beliggenhet mellom Tyskland i nord og Italia i sør, og mellom Østerrike i øst og Vorderösterreich i vest, og med dets rike mineralforekomster. Siden Henrik ikke så ut til å få noen mannlig arving, var de tre herskerhusene ute etter å ha et godt forhold til Henrik og å gifte bort sine sønner til Henriks datter Margrete.
Dette er også bakteppet for dramaet som utspilte seg etter Henriks død (1335), og som vakte oppsikt i hele Europa: Margrete av Tirol fordrev i 1341 sin luxemburgske ektemann for å gifte seg på nytt med et medlem av huset Wittelsbach, men overlot Tirol til slutt til habsburgerne.
Vike kirke
Vike kirke kan være:
Henrik av Böhmen
Ekteskap og barn
Henrik giftet seg i 1306 med Anna av Böhmen, datter av Böhmens konge Václav II. Sammen fikk de sønnen Leopold, som døde tidlig. Også Anna døde allerede 1313.
Hans andre ekteskap var med Adelheid av Braunschweig-Grubenhagen (1315). Også hun døde tidlig (1320), men hadde født to døtre: Adelheid (født 1317) og Margrete (1318–1369). Den sistnevnte skulle bli Tirols grevinne etter farens død.
Henrik prøvde i mange år å gifte seg på nytt, ikke minst for å avle en mannlig arving. To bryllup, som kong Johann av Böhmen hadde forsøkt å arrangere, måtte avlyses på kort varsel fordi brudene nektet! Dette skjedde både med Johanns søster Maria av Böhmen i 1321 og med Johanns kusine Beatrix av Leuven i 1324.
I 1328 giftet han seg endelig for tredje gang med Beatrix av Savoia. Men også hun døde i 1331 uten å ha født noen barn.
Bolterdalen
Bolterdalen, i mellomkrigstiden kalt Tredalen, er en rundt åtte kilometer lang sidedal til Adventdalen på Spitsbergen, Svalbard. Den er en u-dal, med bratte sider og flat bunn. Den munner ut i Adventdalen mellom Breinosa og Bolternosa, rundt ti kilometer øst for Longyearbyen. Øverst i dalen ligger Bolterskaret og Scott Turnerbreen, som er kilde for Bolterelva som renner gjennom dalen.
Navnet kommer fra det engelske ordet «bolt», som betyr «løpe vekk», etter at en av William Martin Conways hester løp vekk her under hans ekspedisjon i 1896. Derimot brukte Arctic Coal Company navnene Endalen, Todalen, og Tredalen om de første sørlige sidedalene innover Adventdalen.
I Bolterdalen (Tredalen) ble det i mellomkrigstiden oppført et hus av en ansatt på Adventdalens kullfelt, til bruk for å ta imot turister. Den såkalte «Tredalshytta» ligger ved utløpet av Bolterdalen i Adventdalen.
Rasmus Ryssdalsnes
Rasmus Ryssdalsnes (født 6. desember 1886, død 15. august 1973) var en skytter og gårdbruker fra Gloppen i Nordfjord som ble skytterkonge på landsskytterstevnet i Molde i 1932.
Middelhavslekene
Middelhavslekene er en stor sportskonkurranse for middelhavslandene. Mange idrettsgreiner inngår, med Olympiske leker som forbilde. Ideen til lekene hadde Muhammed Taher Pasha, da han ledet Egypts olympiske komité, i forbindelse med Sommer-OL 1948 i London.
Anteoninae
Anteoninae er en familie av stilkvepser. Disse små, gjerne maurlignende vepsene er parasitoider som snylter på sikader.
Utseende
Små, blankt svarte vepser, antennene og beina brun- eller gulaktige. Hodet er nokså stort og bredt. Føttene (tarsene) på hunnenes forbein er utviklet til et klolignende gripeorgan. Vingene er vanligvis velutviklede og glassklare med et mørkt vingemerke (pterostigma).
Levevis
Dryinidene er parasitoider som angriper de større artene av sikader (Auchenorrhyncha), i Norge mest på skumsikader (Aphrophoridae) og de større artene av dvergsikader (Cicadellidae). Hunnen bruker sine omdannede framføtter med gripeorganer til å holde fast en sikadenymfe når hun legger et egg på den.
Mikhail Khodorkovskij
Mikhail Borisovitsj Khodorkovskij (russisk: Михаи́л Бори́сович Ходорко́вский; født 26. juni 1963 i Moskva) er en russisk forretningsmann. Han var tidligere eier av oljeselskapet Yukos og blant verdens rikeste menn, men mistet eierskapet da han ble dømt til fengsel for økonomisk kriminalitet. Han sonet fra 2005 og ble benådet av president Vladimir Putin 20. desember 2013.
I ungdomstiden var Khodorkovskij aktiv i Komsomol. I perestrojka-tiden brukte han kontakter fra Komsomol til å begynne privat næringsvirksomhet, og fikk etterhvert startet Bank Menatep, en av landets første private banker.
Under Anatolij Tsjubajs' massive privatiseringskampanje på nittitallet fikk Khodorkovskij kontroll over Yukos. Etter finanskrakket i 1998 gikk Yukos inn i et par turbulente år. Khodorkovskij greide imidlertid å snu trenden, og ved å innføre en uvanlig stor grad av åpenhet, vestlig lederskap og GAAP-prinsipper trakk han igjen til seg utenlandske investorer.
Khodorkovskij ble arrestert i 2003 og siktet for svindel og skatteunndragelse. Den russiske statsadvokaten uttalte at Khodorkovskij hadde lurt staten for milliarder av kroner i tapte skatteinntekter, mens Khodorkovskij selv hevdet at prosessen mot ham var politisk motivert.
Scandinavian Airlines’ flyflåte
Scandinavian Airlines' flyflåte består i september 2017 av 160 fly. De har en variert flåte med både kort-, mellom-, og langdistansefly. Gardermoen er base for selskapets Boeing 737 fly, som siden slutten av desember 2013 kun består av siste generasjons modeller. På Kastrup er SAS' Airbus A320-familie og Bombardier CRJ900 stasjonert. Arlanda er base for A320neo. Langdistanseflyene av typen A330 og A340 har også base på Kastrup, men de flys fra alle de skandinaviske hovedstedene.
I 2011 meldte SAS at de har inngått en avtale med flyprodusenten Airbus om kjøp av 30 nye fly av typen Airbus A320neo. Disse ble levert fra 2016 og leveres enda, og har base på Kastrup, Arlanda og Gardermoen.
Todalselva (Svalbard)
Todalselva er ei elv i Nordenskiöld Land på Spitsbergen, Svalbard. Den er ei sideelv til Adventelva som den løper sammen med rundt seks kilometer øst for Longyearbyen. Elva har sitt utspring ved Gangskaret innerst i Todalen. Den er rundt 13 kilometer lang.
Flypostavisen Nytt fra Norge
Flypostavisen Nytt fra Norge var en ukeavis beregnet på nordmenn i utlandet. Avisen, som ble grunnlagt i 1954 etter et stortingsvedtak, ble utgitt av en stiftelse der Utenriksdepartementet og en rekke organisasjoner sto bak. Et styre bestående av pressesjef Oddvar Aas, UD, skipsreder Chr. Østberg, Rederiforbundet og Elgar H. Ottersen, Sjømannsforbundet ble nedsatt. De utnevnte redaksjonssekretær i Utenriksdepartementet, Odd Hjorth-Sørensen, til redaktør. Tor Jenssen var redaksjonssekretær og William R. Flood forretningsfører. Avisen utga sitt første nummer den 12. januar 1955. Den ga en oversikt over forrige ukes nyhetsbilde i Norge. I utgangspunktet var hovedtyngden av leserne sjøfolk, men dette endret seg noe etter hvert. Odd Hjorth-Sørensen var redaktør ut 1958, hvoretter Tor Jenssen (Dagre) overtok.
Kvalifisering til Håndball-EM 2018 for menn
Første kvalifiseringsrunde
Trekningen ble foretatt 22. juli 2014 i Wien i Østerrike.
Ni av lagene som ikke avanserte fra første kvalifiseringsrunde i 2016 ble delt inn i tre grupper à tre lag. Det beste laget i hver gruppe avanserer til playoffkamper mot de tre dårligste lagene fra andre kvalifiseringsrunde i 2016.
Flypostavisen Nytt fra Norge
Etter hvert som internett vokste fram, ble behovet for analog informasjon stadig redusert. I 1996 besluttet Utenriksdepartementet å avvikle Norinform, og i 2003 var det Nytt fra Norges tur. Ragnvald Berggrav var ansvarlig redaktør da selskapet ble nedlagt.
Kvalifisering til Håndball-EM 2018 for menn
Seeding
Trekningen ble foretatt 23. juni 2015 i Wien i Østerrike.
Flypostavisen Nytt fra Norge
I 2011 tok en kanadisk nettside navnet «Nytt Fra Norge» og bruker den til å viderebringe nyheter fra mange norske aviser.
Kvalifisering til Håndball-EM 2018 for menn
Seeding
De tre dårligste lagene fra andre kvalifiseringsrunde i 2016 ble seedet i pott 1, mens de tre gruppevinnerne fra årets første kvalifiseringsrunde ble plassert i pott 2.
Kamper
Finland vant med 55–52 sammenlagt.
Belgia vant med 66–50 sammenlagt.
Andre kvalifiseringsrunde
Trekningen ble foretatt 14. april 2016 i Dubrovnik.
Lagene ble delt inn i syv grupper à fire lag. De to beste i hver gruppe, pluss beste gruppetreer kvalifiserer seg til EM-sluttspillet.
Georg Ludvig von Køller-Banner
Georg Ludvig von Køller-Banner (født 1728 i Freysa ved Ziegenhayn i Tyskland, død 30. april 1811 i Altona) var en tysk offiser og general i dansk tjeneste. Sammen med Hans Henrik von Eickstedt sto han bak den praktiske delen av kuppet mot Struensee natten til 17. januar 1772.
UltraBirken løp 2012
Ultraterrengløpet UltraBirken løp 2012 var en del av Birkebeinerløpet 2012, og ble arrangert 8. juni 2013. Løpet var 55 km langt.
Bernard Warburton-Lee
Warburton-Lee var 44 år og kommandør i Royal Navy under andre verdenskrig da hans flotilje med jagere ble beordret til å angripe tyske jagere som hadde landsatt tropper i Narvik. Den 10. april 1940 ledet kommandør Warburton-Lee fra sitt fartøy HMS «Hardy» sin flotilje med fem jagere i et overraskelsesangrep på tyske jagere og handelsfartøy i Ofotfjorden. Angrepet var suksessfullt og ble nesten umiddelbart fulgt opp med et engasjement med ytterligere fem tyske jagere hvor kommandør Warburton-Lee ble dødelig såret av en granat som traff skipets bro. Kommandør Bernard Warburton-Lee ble tildelt Viktoriakorset med følgende begrunnelse:
Dorothy Dandridge
Dorothy Jean Dandridge (født 9. november 1922 i Cleveland i Ohio, død 8. september 1965 i Hollywood i California) var en amerikansk skuespiller.
Dandridge var den første fargede kvinne, i 1954, som ble Oscarnominert i kategorien beste kvinnelige hovedrolle. Hun var også den første fargede kvinne som prydet omslaget på magasinet Life. Hun har fått en stjerne på Hollywood Walk of Fame.
Halle Berry spilte Dandridge i TV-filmen Introducing Dorothy Dandridge i 1999 og vant en Emmy for sin rolle. Senere vant Berry som første fargede kvinne en Oscar som beste kvinnelige skuespiller og i sin takketale fikk Dandridge hyllest fra Berry.
Hal Smith
Harold Wallace Smith Jr. (født 3. oktober 1935 i Santa Monica i California) er en tidligere amerikansk fotballspiller som spilte for Boston Patriots, Denver Broncos og Oakland Raiders. I college spilte han for University of California, Los Angeles.
Vladimir Smirnov (skihopper)
Vladimir Smirnov (født 11. juni 1947 i Moskva) er en russisk tidligere skihopper som konkurrerte for Sovjetunionen. Han deltok i den tysk-østerrikske hoppuka i 1967/68, 1969/70 og 1972/73, med 25.-plass i 1969/70 som beste sammenlagtplassering. Hans beste plassering i enkeltrenn i Hoppuka var 13.-plass i Bischofshofen 6. januar 1973. Han deltok i OL i Grenoble i 1968, og ble nummer 41 (av 58 deltakere) i storbakken i Saint-Nizier og nummer 55 (også av 58 deltakere) i normalbakken i Autrans.
8. serierunde i Premier League 2008/09
8. serierunde i Premier League 2008/09 begynte lørdag 18. oktober 13.45 med Middlesbroughs hjemmekamp mot Chelsea. 16.00 ble det spilt fem kamper og Manchester United – West Bromwich avslutta dagen 18.30. Søndag 19. oktober 16.00 spilte Hull hjemme mot West Ham og 17.00 spilte Stoke – Tottenham. Runden ble avslutta med Newcastle – Manchester City 20. oktober 21.00.
Wes Borland
Wesley Louden Borland (født 7. februar 1975) er en amerikansk musiker. Han er best kjent som gitarist i bandet Limp Bizkit, men er også frontfigur i bandet Black Light Burns. Han har også spilt i band som The Damning Well, Goatslayer og Big Dumb Face.
Anders Gjønnes
Anders Gjønnes (født 14. desember 1981 i Larvik) er en norsk sanger, skuespiller og musikalartist.
Han har spilt roller i flere store musikaloppsettinger i Norge og Sverige.
Miss Saigon (2009) Bømlo Teater "John"
Jekyll and Hyde (2010) Malmö Opera "General Glossop/Poole"
Les Miserables (2011) Malmö Opera "Enjolras"
Jesus Christ Superstar (2012) Göta Lejon "Simon Seloten"
West Side Story (2013) Nöjesteatern "Tony"
Håkon Håkonsson - kampen om Tronen (2014) "Håkon Håkonsson"
It's only life (2016) Victoria Nasjonal Jazzscene
Billy Elliot (2018), Sandnes Kulturhus "Tony Elliot"
Kristina från Duvemåla (2021) Bømlo Teater "Robert"
Anders var med i showgruppa Show Off, som blant annet spilte på Chat Noir, og også åpnet Gullruten i 2015. Anders deltok i The Voice i 2017. Anders er også med i den Larviksbaserte frigruppa Tre på Rad.
Abdusalam Gadisov
Abdusalam Mamatkhanovitsj Gadisov (russisk: Абдусалам Маматханович Гадисов; født 23. mars 1989) er en russisk bryter som konkurrerer i fri stil i 96-kilosklassen. Han representerte landet sitt under Sommer-OL 2012 i London, der han ble utslått i andre runde.
Fíriel
Fíriel er en figur fra J.R.R. Tolkiens fiktive verden Midgard.
Som datter av kong Ondoher av Gondor ble Fíriel giftet bort til prins Arvedui av Arthedain i år 1940 T.T., i den tiden da Arveduis far kong Araphant inngikk en allianse med Fíriels far kong Ondoher. Denne alliansen viste seg fruktesløs siden ingen av sidene kunne sende hjelp til den andre da begge kongerikene var under angrep: Arnor av Angmar og Gondor av Vognrytterne.
I løpet av slaget ved leiren ble Ondoher og begge sønnene Artamir og Faramir ble drept, noe som betydde at ifølge Númenors gamle lover så skulle Fíriel nå bli den regjerende dronningen av Gondor. Arvedui brukte dette, i tillegg til det faktum at han selv var direkte etterkommer av Isildur, som et argument i hans krav til Gondors trone, men dette kravet ble avvist. Istedenfor var det Eärnil II som ble konge.
Fíriel ble igjen med sin mann i nord, og da Arthedain ble ødelagt og oppløst av Angmar flyktet han antakeligvis med sin sønn Aranarth til Lindon.
Lista Dúnedainów
USAs Grand Prix 2019
USAs Grand Prix 2019 (offisielt navn: Formula 1 Emirates United States Grand Prix 2019) var et Formel 1-løp som ble arrangert 3. november 2019 på Circuit of the Americas i Austin, USA. Det var det 19 løpet i Formel 1-sesongen 2019 og 41 gang USAs Grand Prix ble arrangert i Formel 1-sammenheng. Løpet ble vunnet av Valtteri Bottas i Mercedes. Mercedes-fører Lewis Hamilton og Red Bull Racing-Honda-fører Max Verstappen tok andre- og tredjeplassen.
Kvalifisering
Noter:
Løpet
Noter:
Liste over kulturminner i Lom
Liste over kulturminner i Lom er en oversikt over fredede og/eller bevaringsverdige bygninger og elementer i Lom. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Mali under VM i friidrett innendørs 2010
Mali deltok under VM i friidrett innendørs 2010 fra 12. til 14. mars 2010 i Doha i Qatar.
Nord-Kaukasia
Nord-Kaukasia er den nordlige delen av regionen Kaukasia mellom Svartehavet og Det kaspiske hav. Uttrykket blir også benyttet som synonym for den økonomiske regionen Nord-Kaukasia i Russland. Området kalles også Ciskaukasia, fra russisk Северный Кавказ, «på denne siden av Kaukasus».
Geografisk utgjør Nord-Kaukasia nordsiden og de vestligste områdene av fjellkjeden Store Kaukasus, i tillegg til deler av sørsiden i vest (frem til elva Psou). Steppeområdet For-Kaukasus blir noen ganger omtalt som en del av Nord-Kaukasia, selv om den nordlige geografiske grensen vanligvis blir regnet for å være Kuma-Manytsjsenkningen. I vest grenser området til Azovhavet og Kertsjstredet og i øst til Kaspihavet.
Nord-Kaukasia har dusinvis med nasjonaliteter og språk. Mange av dem har vanskelige forhold til sine naboer eller med sentralregjeringene i Moskva eller Tbilisi. Siden oktober 2007 har separatister og islamistsoldater ledet av Dokka Umarov og Ali Taziev (Akhmed Yevloyev) hevdet at alle regioner i Nord-Kaukasia fra Karatsjajevo-Tsjerkessia og til Det kaspiske hav er deres området. Proklameringen av et islamsk emirat har blitt møtt med opposisjon innenfor Nord-Kaukasia. I april 2009 har Russland uttalt at det hadde avsluttet en mangeårig militær «operasjon mot terrorisme» mot separatistopprørere i Tsjetsjenia, men likevel har sporadiske angrep fra tsjetsjenske militante fortsatt.
338 skvadron
338 skvadron var en jagerflyskvadron i det norske Luftforsvaret. Den ble etablert 15. februar 1954 på Sola flystasjon og opphørte 1. april 2019 på Ørland flystasjon.
Historie
Da Norge ble medlem av NATO i 1949, gikk det to år før Stortinget vedtok å gjøre Ørland hovedflystasjon til en permanent flystasjon i henhold til NATO-standard. I 1954 var arbeidet kommet så langt at den kunne taes i bruk, og den 31. mai landet den første jagerskvadronen på Ørlandet. I oktober samme år flyttet 338 skvadron fra Sola til Ørland, og hadde siden sitt faste tilholdssted på stasjonen. Oppsetningen var da på 5 piloter, 15 teknikere og 5 F-84 Thunderjet. Fra 1960 til 1966 var skvadronen oppsatt med F-86F Sabre. I 1966 ankom F-5 Freedom Fighter. Primæroppgaven var luft-til-bakke operasjoner. F-5-ene regjerte helt frem til i 1985, da F-16 Fighting Falcon kom.
1. august 2001 ble 338 Norges nye offisielle tigerskvadron, og trente jevnlig sammen med tigerskvadroner fra hele verden.
Oppdrag i Afghanistan
Fra 1. oktober 2002 til 31. mars 2003 deltok Norge og 338 skvadron (og begge skvadronene i Bodø) med 6 F-16 AM, og til sammen rundt 120 personer i kampen mot terrorisme ut fra Manas Air Base i Kirgisistan. Oppdraget var tilstedeværelse og støtte for bakkestyrker i Afghanistan (CAS), og resulterte i flere skarpe leveringer av våpen for skvadronens flygere.
Nedleggelse
14. juni 2012 vedtok Stortinget at 338 skvadron skulle legges ned. Driften ble avsluttet 1. april 2019 og de syv flyene ble overført til 331 skvadron.
Kontrasignatur
Kontrasignatur (latin contra («mot»), signaire («skrive»)) er i statsforfatningen (og folkeretten) en ministers medunderskrift på et dokument der statssjefen meddeler sin beslutning.
I Storbritannia utviklet det seg et system (utformet før 1814) der medunderskrift av en ansvarlig minister var nødvendig for at en beslutning av statssjefen (som personlig var uten ansvar) skulle bli gyldig. Systemet innebærer at ministeren ved å kontrasignere påtar seg ansvar for vedkommendes beslutning.
Den britiske ordningen har tjent som mønster i mange land, men den ble ikke fulgt i den svenske regjeringsform av 1809 og heller ikke i den norske grunnlov av 1814, som på dette punkt er utformet etter mønster fra Sverige. Grunnloven inneholdt visstnok bestemmelse om kontrasignatur av kongens beslutninger, men dette må antas å ha vært slik å forstå at statsministeren pliktet å kontrasignere selv om han (og statsrådet) var uenig i beslutningen, men at han var ansvarsfri hvis han til protokolls hadde protestert mot beslutningen.
Yue Fei-tempelet
Yue Fei-tempelet, også omtalt som Yuewangtempelet (, pinyin: Yuèwáng miào) er et tempel bygd til Yue Feis ære. Han var en general av det sørlige Song-dynasti som kjempet mot det jursjenske Jin-dynastiet under Jin–Song-krigene, etter at Kinas hovedstad var blitt flyttet sør til Hangzhou. Tempelet ligger nær Vestsjøen i Hangzhou.
Tio tusen röda rosor
«Tio tusen röda rosor» er en svensk sang med melodi og tekst av Thore Skogman, som ble lansert av Jan Høiland. I innspillingen til Høiland med Marcus Österdahls orkester, utgitt på singlen Polydor NH59747 i 1968, var sangen en hit som lå på Svensktoppen i seks uker 17. mars 1968–21. april 1968, blant annet på førsteplassen.
Yue Fei-tempelet
Tempelet ble bygd under Song-dynastiet til Yue Feis minne i 1221. Tempelområdet omdatter ikke bare det egentlige Yue Fei-tempelet, men også Lojalitetstempelet og Yue Fei-mausoleet. Tempelet ble ombygd og gjenoppbygd en rekke ganger. Gravene og gravskulpturene er fra 1200-tallet, og er blitt omsorgsfullt restaurert.
Fuglestein kraftverk
Fuglestein kraftverk er et vannkraftverk ved Jelsafjorden i Suldal kommune i Rogaland.